b"\n_START_ARTICLE_\nAl-Masudi\n_START_SECTION_\n\xc5\xbdivljenje in delo\n_START_PARAGRAPH_\nAl-Masudi je bil pripadnik islamske teolo\xc5\xa1ke \xc5\xa1ole mutazilitov. Bil je potomec Abd Alaha ibn Mas'uda, tovari\xc5\xa1a preroka Mohameda. Al-Masudiju pripisujejo avtorstvo ve\xc4\x8d kot 20 knjig._NEWLINE_Potoval je po \xc5\xa0paniji, Rusiji, Indiji, \xc5\xa0rilanki in Kitajski. Zadnja leta \xc5\xbeivljenja je pre\xc5\xbeivel v Siriji in Egiptu._NEWLINE_Njegovo najpomembnej\xc5\xa1e delo, ki je sedaj izgubljeno, je bilo Zgodovina \xc4\x8dasa v 30. knjigah. V njem je poizku\xc5\xa1al zdru\xc5\xbeiti enciklopedi\xc4\x8dno zgodovino sveta z obse\xc5\xbenim pregledom znanstvene geografije. Kasneje je to gradivo uporabil v svoji najslavnej\xc5\xa1i knjigi Travniki zlata in rudniki draguljev (Murud\xc5\xbe al-Dhahab va-Ma'adin al-D\xc5\xbeavahir (\xd9\x85\xd8\xb1\xd9\x88\xd8\xac \xd8\xa7\xd9\x84\xd8\xb0\xd9\x87\xd8\xa8 \xd9\x88\xd9\x85\xd8\xb9\xd8\xa7\xd8\xaf\xd9\x86 \xd8\xa7\xd9\x84\xd8\xac\xd9\x88\xd8\xa7\xd9\x87\xd8\xb1)), napisani leta 943, katere polovica je namenjena \xc5\xbeivljenju preroka Mohameda, druga polovica pa socialnemu, geografskemu, ekonomskemu, verskemu, kulturnemu in politi\xc4\x8dnemu pregledu islamskega in neislamskega sveta njegovega \xc4\x8dasa._NEWLINE_Napisal je tudi delo Al-Tanbih va-l-Ashraf (\xd8\xa7\xd9\x84\xd8\xaa\xd9\x86\xd8\xa8\xdb\x8c\xd9\x87 \xd9\x88\xd8\xa7\xd9\x84\xd8\xa7\xd8\xb4\xd8\xb1\xd8\xa7\xd9\x81)."